# Ντέιβιντ Μπόουι

| Ντέιβιντ Μπόουι |
| --- |
|  |
| Όνομα στη μητρική γλώσσα | David Robert Jones (Αγγλικά)  |
| Ψευδώνυμο | David Bowie, Thin White Duke, Ziggy Stardust και Aladdin Sane |
| Γέννηση | 8  Ιανουαρίου 1947 Μπρίξτον |
| Θάνατος | 10  Ιανουαρίου 2016 Lafayette Street |
| Αιτία θανάτου | καρκίνος του ήπατος |
| Συνθήκες θανάτου | φυσικά αίτια |
| Χώρα πολιτογράφησης | Ηνωμένο Βασίλειο |
| Σπουδές | Πανεπιστήμιο Ρέιβενσμπορν Λονδίνο, Ravens Wood School και City Literary Institute |
| Ιδιότητα | ζωγράφος, τραγουδιστής-τραγουδοποιός, κιθαρίστας, σαξοφωνίστας, συνθέτης, ηθοποιός ταινιών, μουσικός παραγωγός, τραγουδοποιός, ηθοποιός, τραγουδιστής, πιανίστας, μίμος, vocalist, παραγωγός, αποκρυφιστής, σκηνοθέτης μουσικών βίντεο, παραγωγός ταινιών, συλλέκτης τέχνης, μουσικός, αρχηγός μουσικού συγκροτήματος, λιμπρετίστας και εικαστικός καλλιτέχνης |
| Σύζυγος | Άντζελα Μπόουι (1970–1980) και Ιμάν (1992–2016) |
| Σύντροφος | Άβα Τσέρι (1972–1975) Σιρίντα Φος Όλα Χάντσον (1974–1976) |
| Τέκνα | Ντάνκαν Τζόουνς και Λέξι Τζόουνς |
| Όργανα | σαξόφωνο, κιθάρα, πιάνο, φωνή, πληκτροφόρο, ARP 2500, μουσικό πληκτρολόγιο και τύμπανα |
| Είδος τέχνης | ποπ μουσική, ροκ, glam rock, Ψυχεδελικό ροκ, πειραματική ροκ, Art rock, χαρντ ροκ, ποπ ροκ, psychedelic pop, εναλλακτική ροκ, σόουλ, new wave, ambient, avant-garde jazz, art pop, Ραπ μουσική, ηλεκτρονική μουσική και Μπλου-άιντ σόουλ |
| Σημαντικά έργα | All the Young Dudes, Labyrinth, Life on Mars?, The Rise and Fall of Ziggy Stardust and the Spiders from Mars και Berlin Trilogy |
| Βραβεύσεις | Rock and Roll Hall of Fame (1996), Βραβείο Grammy Συνολικής Προσφοράς (2006), Webby Lifetime Achievement Award (2007), Grammy Hall of Fame (1998), Βραβείο Satum καλύτερου ηθοποιού (1976), Rolling Stone's 100 Greatest Artists of All Time (2004), Great Britons (2002), Διοικητής του Τάγματος της Βρετανικής Αυτοκρατορίας (2000), Science Fiction and Fantasy Hall of Fame (2013), Διοικητής του Τάγματος των Τεχνών και των Γραμμάτων, Αστέρι στη Λεωφόρο της Δόξας του Χόλιγουντ (12  Φεβρουαρίου 1997), επίτιμος/η διδάκτωρ του Κολλεγίου Μουσικής Μπέρκλι και Τάγμα των Τεχνών και των Γραμμάτων |
| Ιστοσελίδα | Επίσημος ιστότοπος |
|  Σχετικά πολυμέσα |
|

Ο **Ντέιβιντ Ρόμπερτ Τζόουνς** (*David Robert Jones*, 8 Ιανουαρίου 1947 – 10 Ιανουαρίου 2016), γνωστός ως **Ντέιβιντ Μπόουι** (*David Bowie*), ήταν Άγγλος τραγουδιστής, τραγουδοποιός και ηθοποιός. Υπήρξε σημαντικότατος εκπρόσωπος της μουσικής του 20ού αιώνα.

Ηγετική φυσιογνωμία της παγκόσμιας μουσικής βιομηχανίας, με πωλήσεις που ξεπερνούν κατά πολύ τα 200 εκατομμύρια δίσκους, ο Μπόουι επηρέασε δεκάδες καλλιτέχνες και συγκροτήματα. Λόγω της σπάνιας φωνής του και των ερμηνευτικών δυνατοτήτων του ο Μπόουι βρίσκεται στην εικοσάδα με τους σπουδαιότερους καλλιτέχνες όλων των εποχών, στη σχετική top 100 λίστα του έγκυρου περιοδικού Rolling Stone. Άφησε ισχυρότατο αποτύπωμα για έξι δεκαετίες, ιδιαίτερα χάρη στο έργο του της δεκαετίας του 1970, αφού πέντε δίσκοι του, της περιόδου αυτής, φιγουράρουν μόνιμα στις λίστες με τους σπουδαιότερους δίσκους όλων των εποχών. Μετά το θάνατο του, το ίδιο μουσικό περιοδικό, που αποτελεί το εγκυρότερο του πλανήτη με εκατομμύρια αναγνώστες, τον χαρακτήρισε ως "Greatest Rock Star Ever"!!!Έγινε αρχικά γνωστός το 1969, όταν το τραγούδι του *Space Oddity* έφτασε στο Βρετανικό τοπ 5. Εμφανίστηκε ξανά το 1972 με το τραγούδι *Starman* και το alter ego Ζίγκι Στάρνταστ. Στη συνέχεια άλλαξε το μουσικό του στυλ και το 1975 έγινε διάσημος στην Αμερική με το άλμπουμ *Young Americans* και το τραγούδι *Fame*, που έφτασε στο νούμερο 1. Η καριέρα του συνέχισε με μεγάλες επιτυχίες για την υπόλοιπη διάρκεια της δεκαετίας του 1970 και έγινε ένας από τους κορυφαίους μουσικούς του Γκλαμ Ροκ. Στις αρχές της επόμενης δεκαετίας σημείωσε ξανά επιτυχία με το άλμπουμ *Scary Monsters (And Super Creeps)* από το οποίο ξεχώρισε το *Ashes to Ashes* (ένα τραγούδι σταθμός στην καριέρα του) και το αντίστοιχο βίντεο κλιπ. Το 1983, κυκλοφόρησε το άλμπουμ *Let's dance*, το οποίο περιλαμβάνει πολλά επιτυχημένα τραγούδια σε πιο έντονο ποπ και φανκ ύφος. Συνέχισε να πειραματίζεται τις δεκαετίες του 1990 και του 2000.

Πέθανε στις 10 Ιανουαρίου 2016, 2 μέρες μετά τα 69α γενέθλιά του και την κυκλοφορία του τελευταίου του άλμπουμ *Blackstar*, που δημιούργησε ως "δώρο αποχωρισμού" για τους φίλους και τους θαυμαστές του και το οποίο απέσπασε διθυραμβικές κριτικές. Η είδηση του θανάτου του συγκίνησε πληθώρα καλλιτεχνών ανά την υφήλιο, που αναφέρθηκαν με τα καλύτερα λόγια γι' αυτόν, τόσο σαν άνθρωπο, όσο και σαν μουσικό.

## Δισκογραφία

* *David Bowie* (1967)
* *Space Oddity* (1969)
* *The Man Who Sold the World* (1970)
* *Hunky Dory* (1971)
* *The Rise and Fall of Ziggy Stardust and the Spiders from Mars* (1972)
* *Aladdin Sane* (1973)
* *Pin Ups* (1973)
* *Diamond Dogs* (1974)
* *Young Americans* (1975)
* *Station to Station* (1976)
* *Low* (1977)
* *Heroes* (1977)
* *Lodger* (1979)
* *Scary Monsters (And Super Creeps)* (1980)
* *Let's Dance* (1983)
* *Tonight* (1984)
* *Never Let Me Down* (1987)
* *Tin Machine* (1989)
* *Tin Machine II* (1991)
* *Black Tie White Noise* (1992)
* *The Buddha of Suburbia* (1993)
* *Outside* (1995)
* *Earthling* (1997)
* *Hours...* (1999)
* *Heathen* (2002)
* *Reality* (2003)
* *The Next Day* (2013)
* *Blackstar* (2016)

## Επιλεγμένες δημιουργίες

* *Hunky Dory* (1971)
* *The Rise and Fall of Ziggy Stardust and the Spiders from Mars* (1972)
* *Aladdin Sane* (1973)
* *Station to Station* (1976)
* *Low* (1977)
* *Heroes* (1977)
* *Lodger* (1979)
* *Scary Monsters (And Super Creeps)* (1980)
* *Let's Dance* (1983)
* *Blackstar* (2016)

## Τραγούδια

Στην αρχική του έκδοση το 2004, όπως και κατόπιν της αναθεώρησης του 2010, ο κατάλογος από το αμερικάνικο ψυχαγωγικό περιοδικό *Rolling Stone* (RS) με τα "500 κορυφαία τραγούδια όλων των εποχών" (*The RS 500 Greatest Songs of All Time*) περιλαμβάνει 4 δικής του δημιουργίας και εκτέλεσης, τα οποία είχαν κυκλοφορήσει όλα ως "κομμάτι" άλμπουμ σε δίσκο βινυλίου 33 στροφών/λεπτό (LP) και επίσης, με εξαίρεση ένα, ως σινγκλ 45 στροφών (μικρός δίσκος):

| # το 2010 | # το 2004 | Τίτλος | Πρώτη κυκλο- φορία | Στίχοι | Σύνθεση | Παραγωγή | Θέση στα UK Singles Charts | Θέση στο US Billboard Hot 100 | Άλμπουμ που συμπεριλήφθηκε για πρώτη φορά |
| --- | --- | --- | --- | --- | --- | --- | --- | --- | --- |
| *(Ντ.Μπ: Ντέιβιντ Μπόουι)* |
| 046 | Heroes | Σεπτ 1977 | Ντ.Μπ | Μπράιαν Ίνο, Ντ.Μπ | Τόνι Βισκόντι, Ντ.Μπ | 24  | — | *Heroes* |
| 128 | (127) | Changes | Δεκ 1971 | Ντέιβιντ Μπόουι | Κεν Σκοτ, Ντ.Μπ | — | 41 (1975) | *Hunky Dory* |
| 282 | (277) | Ziggy Stardust | Ιούν 1972 | Ντέιβιντ Μπόουι | Κεν Σκοτ, Ντ. Μπόουι | όχι σε σινγκλ | *The Rise and Fall of Ziggy Stardust and the Spiders from Mars* |
| 486 | (481) | Young Americans | Φεβρ 1975 | Ντέιβιντ Μπόουι | Τόνι Βισκόντι | 18  | 28 | *Young Americans* |

Ο καλλιτέχνης ανήκει στους 10 μεμονωμένους (σόλο) και γενικά τα 20 ονόματα (συνυπολογισμένων των συγκροτημάτων) με τα περισσότερα τραγούδια στο δεδομένο κατάλογο, ενώ παρότι δεν τις ερμήνευσε, συνέβαλε με διαφορετικές ιδιότητες για ακόμα τρεις διαχρονικές επιτυχίες:

# 149, "Lust for Life" του Ίγκι Ποπ (1977) — μουσική δική του (γραμμένη αρχικά σε ουκουλέλε), συνοδευτικά φωνητικά, πιάνο, συμπαραγωγή με τον τραγουδιστή ως μέλη των τριών Μπιούλι Μπρά(δερ)ς (από τους ίδιους τομείς, συμβολή περίπου στο σύνολο του ομότιτλου LP)
# 223, "Walk on the Wild Side" του Λου Ριντ (1972) — παραγωγή από κοινού με τον Μικ Ρόνσον, κιθαρίστα στους Σπάιντερς φρομ Μαρς, το τότε συγκρότημα του Μπόουι και επί μακρόν συνεργάτη του (ίδια συνεισφορά, όπως και συνοδευτικά φωνητικά, στο δίσκο *Transformer* που το περιέχει)
# 256, "All the Young Dudes" των Μοτ δε Χιούπλ (1972) — στίχοι, μουσική, παραγωγή (ενδεχομένως και κιθάρα, συνοδευτικά φωνητικά) για τον, κατά το RS, *απόλυτο ύμνο* του γκλαμ ροκ (στα ίδια πεδία, αλλά και ως σαξοφωνίστας, συμβολή σε όλο σχεδόν το ομότιτλο LP).
Νωρίτερα και συγκεκριμένα το 2002, στα 2.004 κομμάτια από κάθε είδος μουσικής που ξεχώρισαν κατά τον 20ο αιώνα με βάση την "έκταση της κοινωνικής, καλλιτεχνικής και εμπορικής επιτυχίας τους όταν κυκλοφόρησαν και τα επόμενα χρόνια", οι μουσικοκριτικοί και ραδιοφωνικοί παραγωγοί Γιάννης Πετρίδης και Κώστας Ζουγρής επέλεξαν 6 του Μπόουι. Είναι τo προαναφερόμενo "Heroes" και τα εξής (χρονολογικά):

| Τίτλος | Πρώτη κυκλο- φορία | Στίχοι | Σύνθεση | Παραγωγή | Θέση στα UK Singles Charts | Θέση στο US Billboard Hot 100 | Άλμπουμ που συμπεριλήφθηκε για πρώτη φορά |
| --- | --- | --- | --- | --- | --- | --- | --- |
| *(Ντ.Μπ: Ντέιβιντ Μπόουι)* |
| Space Oddity | Ιούλ 1969 | Ντέιβιντ Μπόουι | Γκας Ντάντζεν | 01 | 15 | *David Bowie* |
| Rebel Rebel | Φεβρ 1974 | Ντέιβιντ Μπόουι | Ντέιβιντ Μπόουι | 05 | 64 | *Diamond Dogs* |
| Fame | Ιούλ 1975 | Ντ.Μπ | Ντ.Μπ, Κάρλος Αλομάρ, Τζον Λένον | Ντ.Μπ, Χάρι Μάσλιν | 17 | 1, χρυσό | *Young Americans* |
| Ashes to Ashes | Αύγ 1980 | Ντέιβιντ Μπόουι | Ντ.Μπ, Τόνι Βισκόντι | 1, αργυρό | 0101(;) | *Scary Monsters (and Super Creeps)* |
| Let's Dance | Μάρτ 1983 | Ντέιβιντ Μπόουι | Νάιλ Ρότζερς, Ντ.Μπ | 1, χρυσό | 1, χρυσό | *Let's Dance* |

## Σημειώσεις

## Παραπομπές